Diari Oficial de la Generalitat Valenciana


Sumari del DOGV 7841, del 01-08-2016 (2016/6216)

RESOLUCIÓ de 28 de juliol de 2016, del director general de Relacions amb les Corts, per la qual es disposa la publicació de l'addenda al conveni subscrit el 12 de desembre de 2014 entre el Ministeri de l'Interior i la Generalitat en matèria de seguretat dels edificis judicials autonòmics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7841

Data del DOGV
:   01-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6216


Data del document
:   28-07-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 de juliol de 2016, del director general de Relacions amb les Corts, per la qual es disposa la publicació de l'addenda al conveni subscrit el 12 de desembre de 2014 entre el Ministeri de l'Interior i la Generalitat en matèria de seguretat dels edificis judicials autonòmics. [2016/6216]  
El Ministeri de l'Interior i la Generalitat han subscrit, prèvia tramitació reglamentària, el dia 12 de juliol de 2016, l'addenda al conveni en matèria de seguretat dels edificis judicials autonòmics.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'addenda esmentada, que ha quedat inscrita en el Registre de Convenis de la Generalitat amb el número 511/2016 i que figura com a annex d'aquesta resolució.  
  
València, 28 de juliol de 2016.- El director general de Relacions amb les Corts: Antonio Torres Salvador.  
  
  
Addenda al conveni de col·laboració i coordinació subscrit el 12 de desembre de 2014, entre el Ministeri de l'Interior (Direcció General de la Guàrdia Civil) i la Generalitat Valenciana en matèria de seguretat dels edificis judicials autonòmics  
  
Madrid, 12de juliol de 2016  
  
Reunits  
D'una banda, Jorge Fernández Díaz, ministre de l'Interior, nomenat per a aquest càrrec pel Reial Decret 1826/2011, de 21 de desembre (BOE 22 de desembre), actuant en representació d'aquest Ministeri, d'acord amb el que s'estableix en l- article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat i en la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú.  
D'altra banda, Ximo Puig i Ferrer, president de la Generalitat, actuant en representació d'aquesta, de conformitat amb el que disposen l'article 28.1 de l'Estatut d'Autonomia de la Comunitat Valenciana i l'article 10.c de la Llei 5/1983, de 30 de desembre, del Consell, en la redacció que en fa la Llei 12/2007, de 20 de març, de la Generalitat.  
Intervenen els citats en la representació i amb les facultats que els seus respectius càrrecs els confereixen, i es reconeixen legítimament capacitat i legitimació bastant en Dret per signar la present addenda, i en virtut d'això  
  
Exposen  
1. Que amb data 12 de desembre de 2014 va ser subscrit un conveni de col·laboració i coordinació entre el Ministeri de l'Interior i la Generalitat Valenciana, en matèria de seguretat dels edificis judicials autonòmics.  
L'objecte d'aquest conveni, partint del respecte als diferents àmbits competencials de cada Administració, és fixar un nou marc de col·laboració entre el Ministeri de l'Interior i la Generalitat Valenciana, per aprofitar l'experiència dels efectius de les Forces i Cossos de Seguretat de l'Estat en la vigilància i protecció de les instal·lacions i edificis judicials de l'Administració de Justícia.  
2. La Generalitat per ajudar al desenvolupament de les activitats establertes en el conveni, es va comprometre inicialment a aportar la quantitat de 2.197.800,00 euros per a l'any 2015.  
3. Mitjançant el Decret 7/2015, de 29 de juny, modificat pel Decret 10/2015, de 7 de juny, ambdós del president de la Generalitat, es van determinar les conselleries en què s'organitza l'Administració de la Generalitat. En virtut de l'esmentat decret es crea la Conselleria de Justícia, Administració Pública, Reformes Democràtiques i Llibertats Públiques, sent actualment la conselleria competent en matèria de justícia.  
La Conselleria de Justícia i Administració Pública, Reformes Democràtiques i Llibertats Públiques, ha d'adoptar les mesures adequades, dins l'àmbit de les seues competències, a fi que es procedisca a abonar les quantitats pendents.  
4. Que aquesta col·laboració pretén continuar, per la qual cosa ambdues parts acorden la subscripció de la present addenda que es regirà per les següents:  
  
Clàusules  
  
Primera. Objecte  
És objecte de la present addenda concretar l'aplicació durant l'exercici 2016, del que estableix el conveni de col·laboració i coordinació entre el Ministeri de l'Interior i la Generalitat Valenciana en matèria de seguretat dels edificis judicials autonòmics, signat el 12 de desembre de 2014.  
  
Segona. Prestació del servei de vigilància en els edificis i instal·lacions judicials durant l'any 2016  
La distribució dels destacaments i el nombre d'efectius del Cos de la Guàrdia Civil en situació de reserva que prestaran el servei de vigilància en els edificis i en les instal·lacions judicials dependents de la Comunitat Valenciana durant l'any 2016, figura en l'annex I i II de la present addenda, amb indicació de les seus judicials a què van destinats en cada província.  
  
Tercera. Finançament  
De conformitat amb el que estableix la clàusula tercera de l'esmentat conveni i per ajudar al desenvolupament de les activitats que s'hi estableixen, la Generalitat, amb càrrec a l'aplicació pressupostària 05.06.21.838.15.0 aportarà la quantitat de 2.431.600 euros, d'acord amb el nombre i desplegament d'efectius i les seves despeses previstes, i amb els fons que a aquest efecte es destinen al pressupost de la Generalitat per a l'exercici 2016.  
  
A aquest efecte, es realitzarà una desagregació de l'ingrés corresponent a la diferència retributiva i a la productivitat, respecte del que es va fer per altres conceptes, com ara reposició de vestuari, indemnització per raó del servei, vestuari i equipament policial.  
  
  
Quarta. Vigència  
El que s'ha acordat en aquesta addenda té efectes des de la seua signatura fins al 31 de desembre de 2016.  
  
En prova de la seua conformitat, signen la present addenda, en dos exemplars, al lloc i amb la data indicats més amunt.  
  
El ministre de l'Interior: Jorge Fernández Díaz.  
El president de la Generalitat Valenciana: Ximo Puig i Ferrer.